Fuercies militares de les potencies occidentales, anque delles como Alemaña tean camentoses, tán bombardeando Libia dendel sábadu pasáu nel trescursu duna operación en cuenta de «evitar una masacre en Bengasi». Un ataque intolerable, que nun paez que tea dando munchos resultaos hastal momentu y que los sos partidarios intenten xustificar col amparu  dau pol Conseyu de Seguridá de les Naciones Xuníes (y nEspaña poles fuerces parlamentaries, sacante IX y el BNG) y acusando de tar en comuña col réximen de Gadafi a quienes siguimos creyendo que la violencia xenera más violencia y que la guerra nunca ye la solución. Porque esto, pése-y a quien-y pese, ye una guerra.  Fasta va bien poco, los líderes mundiales afalagaben, recibíen con honores y facíen tratos con Gadafi. Y nesos tiempos el pueblu libiu yá padecía toa esta violencia. Por embargu, ye  agora, col florecimientu de les revueltes nos países árabes y la nacencia dun verdaderu movimiento opositor en Libia, cuando les fuercies occidentales ven la posibilidá de controlar y dirixir a los sos intereses un cambéu de gobiernu nun país con importantes reserves de petróleu y situáu de manera estratégica nel Mediterráneu. Dehí que pretenda xustificase esta intervención.  La situación a la que ta sometida Libia, con un réximen totalitariu, dirixentes despóticos y matances indiscriminaes y violaciones  graves de los drechos humanos por parte del propiu estáu; repítese anguaño en munchos otros países, pero lusu de la guerra pacabar con toes elles llevaríamos a la llocura coleutiva y a un verdaderu conflictu mundial. La racionalidá tien que facenos dir a la gueta dotres midíes como laislamientu políticu, el bloquéu de los fondos de los dictadores, o lembargu de la venta darmes (que ye munches veces un negociu provechosu pa países comol nuesu y quenseña la doble moral que tenemos nocasiones). Les  mismes midíes que tendríen que tomase pa con Israel, Marruecos, Birmania, Baréin,… onde a nadie se-y ocurre que lo correuto sea dir a la guerra, como ta faciéndose nesti casu.  Nun hai guerres aséptiques nin quirúrxiques, que nun dexen víctimes, anque dempués llavemos la conciencia de nueso con eufemismos comol de víctimes collaterales. Les guerres son inxustes y nun se puen xustificar en mou dalgún, nin siquiera col sofitu dinstituciones como les Naciones Xuníes (de la independencia de so falaremos  notru momentu). Les guerres nunca son humanitaries.  ¡NO A LES GUERRES!